มีอาการปวดหลังปวดก้นตั้งแต่วันพุธและได้กินยาพารามาตั้งแต่วันพุธถึงวันพฤหัสบดี และมาวันนี้วันศุกร์ยังไม่ดีขึ้นจึงไปซื้อยา ได้ยาคลายกล้ามเนื้อmusolaxและยาแก้อักเสบnaprosianมา แต่ที่กังวลคือกลัวยาจะมีผลกับยาคุมที่กินอยู่ค่ะ เพราะเริ่มยาคุมแผงใหม่ในวันพุธและได้กินยาอื่นร่วมด้วยในวันพุธที่เริ่มยาแผงใหม่และกินยาอื่นร่วมกับยาคุมมาเรื่อยจนถึงวันนี้ แต่วันอื่นกินพารา วันนี้ต้องกินยาที่ซื้อมาคือยาคลายกล้ามเนื้อกับยาแก้อักเสบค่ะ ยาพาราและยา2ตัวมีผลกับยาคุมไหมค่ะ จะมีเพศสัมพันธ์ได้ปกติไหมค่ะหรือต้องใช้วิธีคุมกำเนิดอื่นร่วมด้วยค่ะ
สวัสดีค่ะ ยา musolax หรือ tolperisone และ ยา naprosian หรือ naproxen และยาพาราเซตามอลนั้น ไม่ได้มีรายงานว่าสามารถทำปฏิกิริยากับยาคุมกำเนิดชนิดฮอร์โมนรวมจนทำให้ระดับยาคุมลดลงจนไม่มีประสิทธิภาพได้ค่ะ ดังนั้นจึงน่าจะใช้ควบคู่กันไปได้อย่างปลอดภัย ไม่มีผลต่อกันแต่อย่างไรก็ตามแนะนำนำฉลากยาที่สงสัยทั้งหมดไปปรึกษาแพทย์และเภสัชกรใกล้บ้านเรื่องการใช้ยาอีกครั้ง เนื่องจากยาคุมเป็นยาทำปฏิกิริยากับยาอื่นๆได้มาก จึงควรเช็กให้แน่ใจก่อนใช้เสมอค่ะ